title: Rozhodnutie Rady a Komisie z 19. decembra 1994 o závere Európskej dohody medzi Európskymi spoločenstvami na jednej strane a Rumunskom na strane druhej

text:
Dôležité právne oznámenie

|

31994D0907

Úradný vestník L 357 , 31/12/1994 S. 0001 - 0001 Fínske špeciálne vydanie: Kapitola 11 Zväzok 35 S. 0003  Švédske špeciálne vydanie: Kapitola 11 Zväzok 35 S. 0003

		Rozhodnutie Rady a Komisiez 19. decembra 1994o závere Európskej dohody medzi Európskymi spoločenstvami na jednej strane a Rumunskom na strane druhej(94/907/ESUO, ES, Euratom)RADA EURÓPSKEJ ÚNIEKOMISIA EURÓPSKEJ ÚNIEso zreteľom na Zmluvu o založení Európskeho spoločenstva, najmä na jej článok 238, v súvilsosti s článkom 228 ods. 2, druhá veta a druhý pododsek,so zreteľom na Zmluvu o založení Európskeho spoločenstva uhlia a ocele,so zreteľom na Zmluvu o založení Európskeho spoločenstva uhlia a ocele, najmä na jej článok 101,so zreteľom na schválenie Komisie podľa článku 101 Zmluvy o založení Európskeho spoločenstva pre atómovú energiu,so zreteľom na súhlas Európskeho parlamentu [1],vzhľadom na to, že je treba schváliť Európsku dohodu zakladajúcu pridruženie medzi Európskymi spoločenstvami a ich členskými štátmi na jednej strane a Rumunskom na strane druhej podpísanú v Bruseli 1. februára 1994,ROZHODLI TAKTO:Článok 1keďže Európska dohoda medzi Európskymi spoločenstvami a ich členskými štátmi na jednej strane a Rumunskom na strane druhej, spoločne s protokolmi, výmenami listov, deklaráciami sa týmto schvaľuje v mene Európskeho spoločenstva, Európskeho spoločenstva uhlia a ocele a Európskeho spoločenstva pre atómovú energiu.Texty aktov uvedených v prvom pododseku sú pripojené k tomuto rozhodnutiu.Článok 21. Stanovisko prijaté Komisiou v Asociačnej rade je určené v súlade s príslušnými ustanoveniami Zmluvy o založenní Európskych spoločenstiev Radou na návrh Komisie, alebo aj je to vhodné, Komisiou.2. V súlade s článkom 107 dohody uvedenej v článku 1, predseda Rady predsedá Asociačnej rade a predloží stanovisko Komisie. Zástupca Komisie predsedá Asociačnému výboru v súlade s jeho pravidlami postupu a predloží spoločné stanovisko Komisie.Článok 3Predseda Rady v mene Európskeho spoločenstva preloží oznámenie, ktoré ustanovuje článok 125 dohody podľa článku 1. Predseda Komisie predloží toto oznámenie v mene Európsekho spoločenstva uhlia a ocele a európskeho spoločenstva pre atómovú energiu.V Bruseli 19. decembra 1994Za RaduPredsedaK. KinkelZa RaduPredsedaJ. Delors[1] Ú. v. ES C 315, 22.11.1993, s. 103.--------------------------------------------------


title: 2010/662/EÚ: Rozhodnutie Európskeho parlamentu a Rady z  20. októbra 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/001 DK/Nordjylland, Dánsko)

text:
               4.11.2010

               SK

               Úradný vestník Európskej únie

               L 286/18

         ROZHODNUTIE EURÓPSKEHO PARLAMENTU A RADY
   z 20. októbra 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/001 DK/Nordjylland, Dánsko)
   (2010/662/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní do trhu práce.

               (2)

               Rozsah pôsobnosti EGF bol rozšírený pre žiadosti podané od 1. mája 2009 s cieľom zahrnúť podporu pre pracovníkov prepustených v priamom dôsledku celosvetovej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje uvoľnenie prostriedkov EGF s ročným stropom vo výške 500 miliónov EUR.

               (4)

               Dánsko podalo 22. januára 2010 žiadosť o uvoľnenie prostriedkov z EGF v súvislosti s prepúšťaním v odvetví výroby strojov a zariadení v regióne Nordjylland a do 28. apríla 2010 ju doplnilo o dodatočné informácie. Táto žiadosť spĺňa požiadavky na stanovenie finančného príspevku podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 7 521 359 EUR.

               (5)

               Európsky fond na prispôsobenie sa globalizácii by preto mal uvoľniť prostriedky s cieľom poskytnúť finančný príspevok na základe žiadosti Dánska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 uvoľňuje Európsky fond na prispôsobenie sa globalizácii prostriedky s cieľom poskytnúť sumu 7 521 359 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 20. októbra 2010

            Za Európsky parlament

            predseda

         J. BUZEK

            Za Radu

            predseda

         O. CHASTEL

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Rady z 28. novembra 2002 o uzavretí dohody vo forme výmeny listov medzi Európskym spoločenstvom a Marockým kráľovstvom, ktorým sa udeľuje dočasná derogácia, pokiaľ ide o dovoz paradajok s pôvodom v Maroku do spoločenstva, z protokolu o poľnohospodárstve č. 1 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej

text:
Dôležité právne oznámenie

|

32002D0958

Úradný vestník L 333 , 10/12/2002 S. 0021 - 0022

		Rozhodnutie Radyz 28. novembra 2002o uzavretí dohody vo forme výmeny listov medzi Európskym spoločenstvom a Marockým kráľovstvom, ktorým sa udeľuje dočasná derogácia, pokiaľ ide o dovoz paradajok s pôvodom v Maroku do spoločenstva, z protokolu o poľnohospodárstve č. 1 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej(2002/958/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 133 spolu s prvým pododsekom článku 300 ods. 2,so zreteľom na návrh Komisie,keďže:(1) článok 18 Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej [1], ďalej ako "asociačná dohoda", ktorá je v platnosti od 1. marca 2000, stanovuje, že od 1. januára 2000 spoločenstvo a Maroko zhodnotia situáciu s cieľom určiť liberalizačné opatrenia uplatňované zmluvnými stranami s účinnosťou od 1. januára 2001. Rada poverila Komisiu na začatie rokovaní s Marockým kráľovstvom s cieľom uzavrieť novú dohodu o poľnohospodárstve, ktorá by nadväzovala na existujúcu dohodu a ktorá by bola vo forme dodatkových protokolov k asociačnej dohode.Článok 2 protokolu č. 1 k asociačnej dohode stanovuje uplatňovanie úrovne vstupnej ceny na paradajky s pôvodom v Maroku, z ktorej by sa zvláštne clo, v rámci obmedzení maximálnych množstiev, období a podmienok stanovených v uvedenom článku a v článku 3 uvedeného protokolu, znížilo na nulu;(2) nariadenie Rady (ES) č. 2264/2001 z 21. novembra 2001, ktorým sa zavádzajú určité dočasné samostatné výnimky vo forme colných kvót spoločenstva uplatniteľné na dovoz paradajok s pôvodom v Marockom kráľovstve [2] do spoločenstva, stanovuje dočasné opatrenia týkajúce sa paradajok na obdobie od 1. novembra 2001 do 31. mája 2002;(3) sa uskutočnili konzultácie medzi spoločenstvom a Marokom podľa článku 2 ods. 6 protokolu č. 1 k asociačnej dohode až do uzavretia jednotných opätovných rokovaní protokolov o poľnohospodárstve a s cieľom povoliť Maroku tradičný vývoz paradajok do spoločenstva, aby tak pokračoval bez narušenia trhu spoločenstva;(4) výsledkom týchto rokovaní je dohoda vo forme výmeny listov medzi spoločenstvom a Marockým kráľovstvom, ktorá je priložená k tomuto rozhodnutiu a ktorou sa stanovuje dočasná výnimka z protokolu č. 1 k asociačnej dohode a ktorou sa zavádzajú len dojednania podobné k tým, ktoré sú stanovené v nariadení (ES) č. 2264/2001 na obdobie od 1. októbra 2002 do 31. mája 2003;(5) dohoda vo forme výmeny listov stanovuje, že spoločenstvo si vyhradzuje právo na ukončenie týchto dojednaní v prípade, že rokovania podľa článku 18 asociačnej dohody medzi spoločenstvom a Marockým kráľovstvom nebudú uzavreté do 31. decembra 2002;(6) opatrenia nevyhnutné na vykonanie dojednaní obsiahnutých v tejto dohode vo forme výmeny listov môže prijať Komisia v súlade s článkom 5 ods. 1 nariadenia Rady (ES) č. 747/2001 z 9. apríla 2001, ktorým sa stanovuje spravovanie colných kvót spoločenstva a referenčné množstvá na produkty podliehajúce preferenciám na základe dohôd s určitými stredomorskými krajinami [3];(7) dohoda vo forme výmeny listov prerokovaná medzi Európskym spoločenstvom a Marockým kráľovstvom by sa mala schváliť,ROZHODLA TAKTO:Článok 1Dohoda vo forme výmeny listov medzi Európskym spoločenstvom a Marockým kráľovstvom, ktorou sa dočasne udeľuje výnimka, pokiaľ ide o dovoz paradajok s pôvodom v Maroku do spoločenstva, z ustanovení protokolu o poľnohospodárstve č. 1 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu(-y) splnomocnenú(-é) na podpísanie dohody vo forme výmeny listov tak, aby zaväzovala spoločenstvo.V Bruseli 28. novembra 2002Za RadupredsedaB. Haarder[1] Ú. v. ES L 70, 18.3.2000, s. 2. Dohoda v znení dohody vo forme výmeny listov (Ú. v. ES L 70, 18.3.2000, s. 206).[2] Ú. v. ES L 305, 21.11.2001, s. 20.[3] Ú. v. ES L 109, 19.4.2001, s. 2. Nariadenie v znení nariadenia Komisie (ES) č. 786/2002 (Ú. v. ES L 127, 14.5.2002, s. 3).--------------------------------------------------